b'\n_START_ARTICLE_\nDaniel Abraham\n_START_SECTION_\nBiografie\n_START_PARAGRAPH_\nDaniel Braham locuie\xc8\x99te \xc3\xaen Albuquerque, New Mexico. \xc3\x8en 1998 a absolvit atelierul Clarion West Writers Workshop. Nuveleta sa "Flat Diane" a fost nominalizat\xc4\x83 la premiul Nebula, iar "The Cambist and Lord Iron: a Fairytale of Economics" la premiile Hugo \xc8\x99i World Fantasy._NEWLINE_Unele dintre operele sale au fost scrise sub pseudonim. Unul dintre ele este M.L.N. Hanover, sub care a scris romanele din seria The Black Sun\'s Daughter. Altul este James S. A. Corey, pseudonim sub care scrie \xc3\xaen colaborare cu alt autor, Ty Franck. Cei doi au realizat o serie space opera intitulat\xc4\x83 Expanse, din care Leviathan Wakes a fost nominalizat \xc3\xaen 2012 la premiul Hugo pentru cel mai bun roman \xc8\x99i la premiul Locus pentru cel mai bun roman SF._NEWLINE_Abraham mai colaboreaz\xc4\x83 \xc8\x99i cu scriitorul George R. R. Martin, care este \xc8\x99i el rezident \xc3\xaen New Mexico. Martin l-a rugat s\xc4\x83 finalizeze o povestire \xc3\xaenceput\xc4\x83 \xc3\xaen anii \'70 de Gardner Dozois \xc8\x99i continuat\xc4\x83 \xc3\xaen anii \'80 de el \xc3\xaensu\xc8\x99i. Din colaborarea celor trei a rezultat nuvela "Shadow Twin" (2005), pe care Abraham a extins-o ulterior la dimensiunea unui roman. Acesta a fost publicat \xc3\xaen anul 2007 sub titlul Fuga v\xc3\xa2n\xc4\x83torului._NEWLINE_\xc3\x8en anul 2011 a fost publicat\xc4\x83 o band\xc4\x83 desenat\xc4\x83 adaptat\xc4\x83 dup\xc4\x83 romanul lui Martin Urzeala tronurilor, al c\xc4\x83rui scenariu a fost scris de Abraham, ilustra\xc8\x9biile fiind realizate de Tommy Patterson.'